Star Wars: Sila sa prebúdza

Star Wars: Sila sa prebúdza (známy aj ako Star Wars: Epizóda VII – Sila sa prebúdza) je americký epický sci-fi film, ktorý režíroval J. J. Abrams. Je to siedmy film Star Wars, resp. Hviezdne vojny. Film je zasadený 30 rokov po Návrate Jediho a sleduje Rey, Finna a Poa Damerona ako hľadajú Luka Skywalkera a bojujú po boku Odporu proti Kylovi Renovi a Prvému Rádu, ktorý vznikol z pozostatkov Galaktického Impéria. Sila sa prebúdza je prvý film z novej trilógie Star Wars (Epizódy VII až IX), ktorá bola oznámená po akvizícii Lucasfilmu spoločnosťou Walt Disney Co. Ďalšie dva filmy budú mať premiéru v roku 2017 a 2019. Film bol vydaný 10 rokov po premiére posledných Hviezdnych vojen - Pomsta Sithov. Sila sa prebúdza sa stal najvýnosnejším filmom Star Wars, zarobil celosvetovo viac ako 2 miliardy amerických dolárov.http://www.boxofficemojo.com/alltime/world/

Postavy
 Harrison Ford ako Han Solo - bývalý pašerák a povstalecký generál, otec Kylo Rena
 Mark Hamill ako Luke Skywalker - majster jedi, ktorý po zrade Kylo Rena odišiel do ústrania
 Carrie Fisher ako Generálka Leia Organa - generálka odporu, sestra Luka Skywalkera a matka Kylo Rena
 Adam Driver ako Kylo Ren (Ben Solo) - bývalý učeník Luka Skywalkera, učeník Snoka a pán rytierov z Renu
 Daisy Ridley ako Rey - zberačka šrotu v ktorej sa prebudí schopnosť ovládať silu
 John Boyega ako Finn - bývalý stormtrooper prvého rádu, ktorý utiekol a pridal sa k odporu 
 Oscar Isaac ako Poe Dameron - pilot stíhačiek X-wing v odpore, pravá ruka Lei
 Lupita Nyong'o ako Maz Kanata 
 Andy Serkis ako Supreme Leader Snoke - mystická postava ktorá je schopná ovládať silu, vodca Prvého Rádu
 Gwendoline Christie ako Admirálka Phasma - veliteľka Stormtrooperov
 Domhnall Gleeson ako Generál Armitage Hux 
 Anthony Daniels ako C-3PO - protokolárny droid
 Peter Mayhew ako Chewbacca - kopilot lode Millenium Falcon, Hanov spoločník
 Max von Sydow ako Lor San Tekka

Produkcia
Nakrúcanie začalo 16. mája 2014 a skončilo 3. novembra toho roku.http://gulfnews.com/leisure/movies/news/star-wars-begins-filming-on-friday-in-abu-dhabi-1.1333146https://web.archive.org/web/20141103150536/https://uk.yahoo.com/movies/star-wars-episode-vii-extraordinary-cast-and-crew-101668574876.html Nakrúcalo sa v Abú Dhabi, Írsku, Anglicku a vo filmovom štúdiu Pinewood v Británii.

Film využíva omnoho viac skutočných lokalít a zmenšených modelov oproti Epizódam I až III, ktoré obsahovali veľké množstvo CGI (počítačovo generovaných efektov), teda sa esteticky viac približuje pôvodnej trilógii (Epizódy IV až VI).http://mashable.com/2013/08/22/star-wars-episode-vii-film/#SF.3DZ1fUgqc. Napríklad robot BB-8 je skútočný model, ktorý ovládal štáb.http://www.ign.com/articles/2014/12/14/mark-hamill-says-star-wars-the-force-awakens-bb-8-is-a-prop-not-cgi

Soundtrack k filmu zložil John Williams, ktorý pracoval aj na všetkých prechádzajúcich filmoch Star Wars.http://www.hollywoodreporter.com/heat-vision/star-wars-john-williams-confirmed-594396

Uvedenie
KinopremiéraRozpočet filmuZárobok  USA  Slovensko  USA  Slovensko Celosvetovo 18. december 2015 17. december 2015 245 000 000 $ 936 662 225 $ 1 136 741 $http://www.boxofficemojo.com/movies/?page=intl&country=SV&id=starwars7.htm(cca 1 000 000 €) 2 068 223 624 $

Pozri aj
 Hviezdne vojny (1977)
 Hviezdne vojny: Epizóda V – Impérium vracia úder (1980)
 Hviezdne vojny: Epizóda VI – Návrat Jediho (1983)
 Star Wars: Epizóda I – Skrytá hrozba (1999)
 Star Wars: Epizóda II – Klonovaní útočia (2002)
 Star Wars: Epizóda III – Pomsta Sithov (2005)
 Star Wars: Poslední Jediovia (2017)

Referencie

Kategória:Hviezdne vojny - filmy
Kategória:Filmy z 2015
Kategória:Filmy podľa názvu
Kategória:Sci-fi filmy USA